श्री ठेंगडी जी भारतीय संसद के वरिष्ठ सभागृह राज्यसभा के एक बार सदस्य भी रह चुके थे| वे १९६९ में संसदीय शिष्टमंडल के साथ तत्कालीन सोव्हियत रशिया और हंगेरी गये थे| १९७७ में स्वित्झर्लंड में आयोजित आंतरराष्ट्रीय मजदूर संघटनाओं के परिषद में, और जिनेव्हा में हुए द्वितीय आंतरराष्ट्रीय वर्णभेदविरोधी परिषद में उन्होंने देश का प्रतिनिधित्व किया| १९७९ में उन्हें, युगोस्लाव्हिया में, वहॉं के मजदूर संगठन ने, उनके देश के रोजगार नीति के संदर्भ में अभ्यास करने के लिए आमंत्रित किया था| अमेरिका ने भी श्री दत्तोपंत जी को, अमेरिकी मजदूर संगठनों के आंदोलनों का अभ्यास करने के लिए आमंत्रित किया था| उसी वर्ष उन्हें कॅनडा और ब्रिटन में भी आमंत्रित किया गया था| १९८५ में उन्होने ऑल चायना फेडरेशन ऑफ ट्रेड युनियन्स के आमंत्रण पर चीन गये भारतीय मजदूर संघ के प्रतिनिधियों का नेतृत्व भी किया था| जकार्ता (इंडोनेशिया) में हुए आंतरराष्ट्रीय मजदूर संगठन के दसवें क्षेत्रीय परिषद में भी वे उपस्थित थे| इसी वर्ष वे बांगला देश, ब्रह्मदेश (आज का- म्यानमार), थायलँड, मलेशिया, सिंगापुर, केनिया, युगांडा, टांझानिया आदि देशों में भी गये थे| जर्मनी के फ्रँकफर्ट में अगस्त १९९२ में हुए पॉंचवे यूरोपियन हिंदू परिषद में, और अमेरिका में आयोजित वर्ल्ड व्हिजन २०० परिषद में भी वे शामिल हुए थे|